Asinas pues, quasi dica os anyos 1960 a practica d'o esquí en o país se centra más que más en a estación de Candanchú en o municipio altoaragonés d'Aísa. Por ixas envueltas no bi heba nian remuntes mecanicos, manimenos la estación la prencipiaba a fer-se famosa, tenendo a vesita d'o rei de Siam ya en os anyos 1920. Más tardi prencipioron a construir-se as instalacions hoteleras, feito que fació que Candanchú prencipiase a creixer. Amás contrebuyó a lo conoiximiento d'a estación a Escuela Melitar de Montanya, con seu en Chaca, quan prencipió a emplegar las instalacions en os suyos cursos d'esquí.